**РЕШЕНИЕ № ПВ –27-ПР/2013 год.**

**за преценяване на необходимостта от извършване на оценка на**

**въздействието върху околната среда**

**На основание**: чл. 93, ал. 1 и ал. 5 от Закона за опазване на околната среда(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми,проекти и инвестиционни предложения с предмета и целите на опазване на защитените зони*(Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал. 1 и ал.2 от Наредбата за ОС и становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **„Изграждане на хипермаркет с открит паркинг, обслужваща инфраструктура, уширение на съществуваща улица, рекламен пилон и рекламна табела, външни връзки – СКО и СВО, трафопост и ел.кабели“,**  което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**местоположение:**  **УПИ II-винпром, кв.156 (имот с кад. № 00702.508.122), гр. Асеновград**

**Възложител: „Винзавод” АД,** гр. Асеновград, бул. „България“ № 75

**Характеристика на инвестиционното предложение**:

Възложителят е собственик на гореописания имот с площ от 39,507 дка. Върху част от имота (с площ 13,764 дка) ще се изградят свободностояща сграда за хипермаркет и обслужващи подразделения - открит паркинг, трафопост, уширение на съществуваща улица, рекламен пилон и рекламна табела, външни връзки, елкабели.

За бъдещия обект ще се използва наличната и новоизградена инфраструктура след изпълнение на необходимите връзки:

Пътна – Ще се осъществи чрез съществуващата градска пътна инфраструктура.

Водоснабдяване – ще се използува наличен външен градски водопровод

Електроснабдяване - чрез използване на наличната градска ел. мрежа .

Заустване на отпадни води от битово-фекален характер и пречистени технологични води – ще се включат в наличен уличен колектор, съгласно указания на «ВиК» ЕООД гр. Пловдив.

Инвестиционното предложение /ИП/ попада в обхвата на т. 10, буква “б“ от Приложение № 2 на Закона за опазване на околната среда / ДВ.бр.91 /2002 год./ и чл.2 ал.1, т. 1 от Наредбата за ОС.

Площадката на ИП **не попада** в границите на защитени зони по смисъла на Закона за биологичното разнообразие /ЗБР/ от мрежата „Натура 2000”. Най-близката защитена зона е BG 0000194 „Река Чая”, включена в списъка на защитените зони за опазване на природните местообитания и на дивата флора и фауна, приета с РМС № 122/02.03.2007г. (ДВ бр.21/2007г.) Предвид местоположението и характера на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

**мотиви:**

**I.Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

В урбанизирана територия - квартал на гр. Асеновград ще се изгради съвременен търговски комплекс за продажба на хранителни и промишлени стоки. Изграждането на обекта и обслужващата инфраструктура ще стане съгласно утвърдения ПУП и работните проекти при спазване на ограничителните и задължителните линии на застрояване. Строителството ще се осъществи на площ от около 4134 кв.м.

В хода на експлоатация на обекта не се предполага значително замърсяване и дискомфорт на околната среда. При строителните дейности се очаква известно шумово натоварване на околната среда. То ще бъде минимално, локализирано в рамките на ограничен район.

* Битовите отпадъци, генерирани по време на експлоатацията ще се събират в контейнери и ще се извозват от обслужваща района сметосъбираща фирма до определеното от Общината депо за ТБО.
* Формираните при преработката на продукти от животински произход отпадъци ще се предават за последваща преработка или в екарисаж.

**II. Местоположение в това число чувствителност на средата,съществуващото ползване на земята, относително наличие на подходящи територии, качеството и регенеративната способност на природните ресурси в района:**

Обектът ще се разположи в изцяло урбанизирана територия с начин на трайно ползуване понастоящем – «за хранително-вкусова промишленост». Ще има удобни пътни и пешеходни подходи към градската улична мрежа.

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и не се очаква да настъпи значително въздействие върху компонентите на околната среда.
* Инвестиционното предложение ще се осъществи извън границите на защитени територии, съгласно Закона за защитените територии.
* Не се очаква засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Няма вероятност инвестиционното предложение да доведе до пряко унищожаване, увреждане или фрагментиране на природни местообитания и местообитания на видове, предмет на опазване в най-близката защитена зона BG 00000194 „Река Чая”, тъй като намерението ще се осъществи в урбанизирана територия, извън границите на зоната и без да се налага изграждане на допълнителна инфраструктура.
* Естеството на развиваната на площадката дейност не предполага емисии във води, въздух и почви, включително генериране на шум и отпадъци, в количества, които да окажат пряко или косвено негативно въздействие върху ключови елементи на зоната, респективно върху видовете, предмет на опазване.
* Реализирането на инвестиционното предложение не дава основания за предположения за кумулиране на такива въздействия, които да окажат значително безпокойство на видовете животни, предмет на опазване в зоната, което да доведе до негативни изменения в структурата и функциите на популациите им.
* С писмо изх. № 1860/18.03.2014г. РЗИ- Пловдив е определила липсата на здравен риск при реализацията на инвестиционното предложение.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалния обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кмета на Община „Асеновград”, както и засегнатото население чрез обява на информационно табло и общинския сайт. Осигурен е обществен достъп до информацията по приложение № 2 по реда на чл.6, ал.9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**ТАМЕР БЕЙСИМОВ…… 01.04.2014г.**

*Директор на РИОСВ - Пловдив*